**LIETUVOS RESPUBLIKOS VYRIAUSYBĖ**

**N U T A R I M A S**

**DĖL LIETUVOS RESPUBLIKOS VYRIAUSYBĖS 1995 M. BALANDŽIO 28 D. NUTARIMO NR. 613 „DĖL TARNYBINIŲ KOMANDIRUOČIŲ Į UŽSIENĮ“ DALINIO PAKEITIMO**

1998 m. gegužės 4 d. Nr. 542

Vilnius

Lietuvos Respublikos Vyriausybė nutaria:

Iš dalies pakeičiant Lietuvos Respublikos Vyriausybės 1995 m. balandžio 28 d. nutarimą Nr. 613 „Dėl tarnybinių komandiruočių į užsienį“ (Žin., 1995, Nr. [37-929](https://www.e-tar.lt/portal/lt/legalAct/TAR.F01DB847558F), Nr. [52-1280](https://www.e-tar.lt/portal/lt/legalAct/TAR.6BF63DC61220); 1996, Nr. [1-31](https://www.e-tar.lt/portal/lt/legalAct/TAR.97A66B31C2C1), Nr. [11-298](https://www.e-tar.lt/portal/lt/legalAct/TAR.82A1D6FFF8D1); 1997, Nr. [59-1377](https://www.e-tar.lt/portal/lt/legalAct/TAR.F57A61F2AF1C), Nr. [64-1514](https://www.e-tar.lt/portal/lt/legalAct/TAR.40AD2AEEBDBB)):

1. Išdėstyti 1 punkto pirmąją pastraipą taip:

„1. Tarnybine komandiruote į užsienį laikomas darbuotojo išvykimas už Lietuvos Respublikos ribų ne ilgiau kaip 30 kalendorinių dienų (neskaitant kelionės laiko) įmonės, įstaigos ar organizacijos vadovo siuntimu atlikti tarnybinį pavedimą, taip pat esant atskiram Lietuvos Respublikos Vyriausybės sprendimui – kelionė į užsienį ilgiau kaip 30 kalendorinių dienų (neskaitant kelionės laiko) atstovauti Lietuvos Respublikai tarptautiniuose renginiuose“.

2. Papildyti 16 punktą šia trečiąja pastraipa:

„Šio punkto nuostatos netaikomos esant atskiram Lietuvos Respublikos Vyriausybės sprendimui laikyti tarnybine komandiruote kelionę į užsienį ilgiau kaip 30 kalendorinių dienų“.

3. Išdėstyti 18.1 punktą taip:

„18.1. dienpinigiai ir gyvenamojo ploto nuomos išlaidos už ne daugiau kaip 30 kalendorinių dienų (neskaitant kelionės laiko), o esant atskiram Lietuvos Respublikos Vyriausybės sprendimui laikyti tarnybine komandiruote kelionę į užsienį ilgiau kaip 30 kalendorinių dienų – už Lietuvos Respublikos Vyriausybės sprendime nurodytą laiką, neviršijant Finansų ministerijos patvirtintų normų (išskyrus 9 ir 10 punktuose nurodytus atvejus)“.

MINISTRAS PIRMININKAS GEDIMINAS VAGNORIUS

FINANSŲ MINISTRAS ALGIRDAS ŠEMETA